Diari Oficial de la Generalitat Valenciana


Sumari del DOGV 5186, del 27-01-2006 (2006/703)

Resolució de 23 de desembre de 2005, de la Direcció General de Qualitat Ambiental, per la qual s'atorga a l'empresa colorker, sa, l'autorització ambiental integrada per a una indústria de fabricació de paviment i revestiment ceràmics al terme municipal de l'Alcora (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5186

Data del DOGV
:   27-01-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/703


Organisme emissor
:   Conselleria de Territori i Habitatge

Tipus de document
:   Anunci

Resolució de 23 de desembre de 2005, de la Direcció General de Qualitat Ambiental, per la qual s'atorga a l'empresa colorker, sa, l'autorització ambiental integrada per a una indústria de fabricació de paviment i revestiment ceràmics al terme municipal de l'Alcora (Castelló). [2006/X703]  
Vistos els documents obrants en l'expedient 063/04 IPPC, instruït a instància de l'empresa Colorker, SA, a fi d'obtenir l'autorització ambiental integrada per a una indústria de fabricació de paviment i revestiment ceràmics s'emet aquesta resolució de conformitat amb els següents,  
Antecedents de fet  
Primer. Amb data 5 d'agost de 2004, el Sr. Manuel Murillo Ruiz en representació de l'empresa Colorker, SA, amb CIF A-12050050, presenta en la Conselleria de Territori i Habitatge, sol·licitud d'autorització ambiental integrada per a una indústria de fabricació de paviment i revestiment ceràmics ubicada a la ctra. de l'Alcora, km 21,3 de l'Alcora, i que es detalla en l'annex I.  
A la sol·licitud s'acompanya l'informe urbanístic favorable emés per l'Ajuntament de l'Alcora amb data 2 de març de 2004.  
Segon. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 14 d'octubre de 2004, la Conselleria de Territori i Habitatge requereix nova documentació a l'empresa, que es presenta en data 2 de novembre de 2004.  
Quart. Amb data 16 de desembre de 2004 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, i es publica anunci en el Diari Oficial de la Generalitat Valenciana (DOGV núm. 4904).  
Durant aquest no es presenten al·legacions al projecte en aquesta Conselleria i en l'Ajuntament de l'Alcora, i en l'expedient hi consta certificat de la informació pública.  
Cinqué. Posteriorment amb dates diverses, l'empresa presenta documentació complementària aclaridora, a requeriment d'aquesta Conselleria.  
Sisé. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de l'Alcora, i en no emetre un informe sobre els aspectes de la seua competència en el termini de 30 dies des de la seua recepció, es prossegueixen les actuacions.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Seté. Amb data 21 de setembre de 2005, la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental l'estudi d'impacte ambiental de la fàbrica de productes ceràmics, sempre que l'activitat s'exercisca amb les previsions de l'esmentat estudi i amb els condicionants de la declaració, que es detallen en l'annex II d'aquesta resolució.  
Vuité. Segons el que disposa l'article 19 de la Llei 16/2002, la Confederació Hidrogràfica del Xúquer emet un informe amb data 18 d'octubre de 2004, a fi de requerir nova documentació, i amb data 18 de novembre de 2005 s'emet un informe favorable condicionat per a l'abocament de pluvials.  
Nové. En l'expedient 063/04 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002 i que ha sigut incorporada a la proposta de resolució.  
Deu. Amb data 21 de desembre de 2005 es realitza el tràmit d'audiència a l'interessat realitzant l'observació que hauran de disposar de sistemes correctors de depuració de partícules únicament els focus que evacuen corrents de gasos provinents d'aspiracions de material pulverulent.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.   
Segon. L'expedient s'ha tramitat segons el que preveu els articles 14 i següents de la Llei 16/2002, d'1 de juliol, de prevenció i control integrats de la contaminació desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge i la seua ordre de desenvolupament de 9 de setembre de 2003, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:  
Primer. Concedir a Colorker, SA, l'autorització ambiental integrada per a la fàbrica de paviment i revestiment ceràmics situada a la ctra. de l'Alcora, km 21,3 de l'Alcora (Castelló), d'acord amb el Projecte bàsic per a la sol·licitud d'autorització ambiental integrada en fàbrica de paviment i revestiment ceràmics, de juny de 2004, i subscrit per José Luis Quintela Cortés, que queda inscrita en el Registre General d'Instal·lacions IPPC de la Comunitat Valenciana amb el número 030-05/AAI/CV, condicionada al compliment dels requisits següents:  
Valors límit d'emissió  
1.1. Atmosfera  
1.1.1. Aspiracions  
Els valors límit d'emissió que s'han de complir seran els següents:  
CONTAMINANTS CONDICIONS LÍMITS D'EMISSIÓ  
Partícules Genèric 30 mg/Nm³   
1.1.2. Forns de cocció i assecadors (emissió de gasos de combustió).  
Els valors límit d'emissió que s'han de complir seran els següents:  
CONTAMINANTS CONDICIONS LÍMITS D'EMISSIÓ   
Partícules Genèric 30 mg/Nm³   
NOx   
(expressats com NO2) Gasos de procés 250 mg/Nm³   
SO2 Genèric 200 mg/Nm³   
Fluorurs (com HF) Genèric 10 mg/Nm³   
 Forns de cocció  
 Qv<3.000 Nm³/h i   
 Qm<0.1 Kg/h 30 mg/Nm³   
S'haurà de dur a terme un pla d'acció que permeta caracteritzar de forma representativa els nivells d'emissió de clor dels focus que evacuen gasos procedents de forns de cocció.  
1.1.3. Emissions sonores.  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors externs establits en la Llei 7/2002 per a zones d'ús industrial, són:  
DIÜRN NOCTURN   
70 dB(A) 60 dB(A)   
1.2. Aigües  
1.2.1. Aigües residuals industrials  
S'actuarà segons allò que s'ha especificat en projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
No es realitzarà cap abocament d'aquestes aigües a la xarxa de sanejament.  
Els valors de reciclatge intern o extern d'aigües residuals han de ser superiors al 70% considerant la relació en volum (en m³) entre l'aigua reutilitzada i l'aigua residual resultant del procés. El còmput és aplicable a balanços anuals.  
1.2.2. Aigües residuals sanitàries  
S'hauran de complir els límits per a l'abocament a EDAR establits en l'ordenança municipal d'aplicació.  
1.2.3. Aigües pluvials  
Les aigües pluvials es connectaran al col·lector municipal dins del Pla especial d'infraestructures per a la zona industrial, previst per a enguany.  
Haurà de presentar a la Direcció General de Qualitat Ambiental, certificat emés per l'Ajuntament de l'Alcora corresponent de la connexió de les aigües pluvials a xarxa de clavegueram municipal, amb indicació de la data amb què es va realitzar aquesta connexió, quan dispose d'aquesta.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i al Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
3.1. Producció de residus  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud de què a continuació es detalla i la producció de productes ceràmics en les instal·lacions del centre productiu detallat en l'annex I siga de l'ordre de 83.795 tones/any.  
El mencionat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 229/P/RTP/CV, conforme estableix l'article 46 de la Llei 10/2000, de 12 de desembre, de residus de la Comunitat Valenciana, i que haurà de figurar en els documents de control i seguiment i la resta de documentació que ho necessite.  
Els residus no perillosos s'hauran de lliurar a un gestor autoritzat per a aquesta activitat, tal com consta en el projecte.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments  
4.1. Control d'emissions atmosfèriques  
L'emmagatzematge i la manipulació de materials pulverulents es realitzarà en les condicions següents:  
Es realitzaran preferentment les operacions d'emmagatzematge i manipulació de materials pulverulents entrants en el complex en naus tancades i en depressió. En tot cas, si aquestes activitats es realitzen a cel obert s'hauran de complir les condicions següents:  
Es disposarà d'un sistema de control i seguiment del funcionament correcte de les mesures correctores que consistirà en un pla de mesurament de la concentració de partícules en l'aire ambient en l'entorn de la instal·lació, complementat amb inspeccions visuals periòdiques. Aquest sistema haurà d'estar convenientment documentat i registrar les incidències detectades.  
Mantenir constantment humitejada la superfície del material arreplegat a l'aire lliure mitjançant un sistema d'aspersors o equips mòbils de reg per polvorització que evite entollades. Com a mesura de control del sistema s'haurà de disposar d'un registre dels cabals emprats. Com a alternativa, mentre els aplecs no estan sent manipulats podran ser coberts per lones.  
El parc d'emmagatzematge estarà distribuït en compartiments o cel·les naturals o artificials delimitades per una tanca de protecció perimetral l'altura de la qual haurà de superar els muntons almenys en dos metres. L'orientació de l'accés a la cel·la estarà preferiblement a sotavent del vent predominant. Es podrà practicar el soterrament parcial de les eres per a incrementar la capacitat de recollida.  
Tancament de tots els sistemes de transport de matèries primeres pulverulentes (cintes transportadores, catúfols, etc.).  
Totes les operacions indicades a continuació es duran a terme en naus tancades dotades de sistemes d'aspiració amb depurador posterior:  
Operacions de càrrega i trituració de matèries primeres a l'engròs.  
Operacions d'emmagatzematge i descàrrega de grànul atomitzat.  
Operacions d'emmagatzematge del material pulverulent recuperat en els sistemes correctors, de materials mòlts i de fins.  
El transport de materials pulverulents s'haurà de realitzar en les condicions següents:  
Controlar a l'entrada i eixida del complex que els camions van coberts i tancats per a evitar vessaments.  
Reducció de la resuspensió de pols deguda a la circulació interna de vehicles. Amb aquest fi es dissenyaran circuits adequats (optimització de trajectes, característiques del paviment, etc...), es mantindran netes les zones de circulació i es limitarà la velocitat d'aquestes.  
Instal·lació de sistemes de neteja via humida per als baixos i pneumàtics dels camions a l'eixida de les empreses, emprant sistemes de pressió quan calga.  
Hauran de disposar de sistemes correctors de depuració de partícules almenys els focus que evacuen corrents de gasos provinents d'aspiracions de material pulverulent. El funcionament correcte d'aquests sistemes correctors s'assegurarà mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre haurà de ser verificada per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.  
La periodicitat mínima de control de les emissions per entitats col·laboradores en matèria de qualitat ambiental serà la següent:  
Anual: focus de processos d'assecament per atomització i aquells el cabal dels quals supere 30.000 Nm³/h.  
Biennal: focus de forns de cocció i aquells el cabal dels quals es trobe entre 10.000 i 30.000 Nm³/h.  
Triennal: la resta de focus canalitzats. Els focus de turbines o motors de cogeneració es mesuraran amb aquesta freqüència, llevat que la declaració d'impacte ambiental corresponent fixe una altra freqüència més restrictiva.  
Els contaminants que s'han de controlar seran els següents:  
Tots els focus: partícules.  
Focus que evacuen gasos procedents de processos de combustió: partícules, NOx (expressat com NO2), SO2, CO i CO2.  
Focus que evacuen gasos procedents de forns de cocció: partícules, NOx (expressat com NO2), SO2, CO, CO2 i fluor (com HF).  
Queden exclosos de mesurament d'emissió de partícules els focus següents:  
Focus de processos de preassecament i assecament de peces ceràmiques (crues o cuites) que utilitzen com combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
Els focus d'emissió directa de turbines i motors de cogeneració que usen gas natural com a combustible.  
Focus d'evacuació de l'aire de refredament dels forns de cocció de taulells.  
Condicions de presa de mostres i expressió de resultats:  
Punts de presa de mostres: Els focus canalitzats, hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera haurà de ser tal que garantisca una correcta dispersió dels contaminants emesos. Més concretament, la seua altura no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'altura del punt d'abocament d'un focus no hi haja altres estructures d'altura superior a la del mateix focus menys dos metres, que produïsquen un apantallament, que dificulte la dispersió, justificant tècnicament la influència de l'efecte down-wash (turbulència o esclat).  
Preferiblement, la temperatura dels gasos en el punt de mostratge serà menor de 200 ºC.  
Les mesures s'hauran de realitzar en condicions normals d'operació de les instal·lacions, registrant els paràmetres que les determinen, i hauran de cobrir totes les diferents tipologies o grups de productes que es fabriquen en cada instal·lació.  
Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 18% de O2.  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
4.2. Control d'abocaments  
Haurà de notificar a la Direcció General de Qualitat Ambiental, una vegada a l'any, les dades sobre els abocaments a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
Es realitzaran controls periòdics de les canaletes que transporten l'aigua residual industrial des de tots els focus de generació fins a la bassa d'emmagatzematge, que haurà de ser perfectament impermeable.  
Es duran a terme les mesures de control i emergència respecte d'abocaments accidentals descrites en el projecte, com també el protocol de manteniment d'aquestes mesures.  
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser lliurats a un gestor autoritzat. Aquest emmagatzematge temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzematge haurà d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o dificulte la seua gestió.  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
L'envasament i etiquetatge dels residus serà conforme a allò que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix, haurà de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.  
Haurà de lliurar els residus perillosos a gestors que disposen de la corresponent autorització administrativa per a la gestió d'aquests residus.  
S'haurà de disposar d'un registre de residus produïts on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Anualment haurà d'emplenar la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'haurà d'especificar l'origen i quantitat dels residus produïts, la destinació donada a cadascun d'ells i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
4.4. Control de sorolls  
Respecte al nivell de sorolls transmesos a l'exterior haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
S'hauran de realitzar periòdicament auditories acústiques, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria haurà de ser realitzada a l'inici de l'activitat i almenys cada cinc anys, d'acord amb l'article 37 d'aquesta llei i el Decret 266/2004, de 3 de desembre, del Consell de la Generalitat per una entitat col·laboradora en matèria de qualitat ambiental per al camp de la contaminació acústica.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal·lacions.  
Així mateix, quan es determine el cessament de l'activitat, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 21 de setembre de 2005, que s'adjunta en l'annex II d'aquesta resolució.  
7. Altres condicions  
Haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emesa per tècnic competent i visada, en la que s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, amb audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant la secretària autonòmica de Territori i Medi Ambient de la Conselleria de Territori i Habitatge en el termini d'un mes des de l'endemà de la recepció d'aquesta notificació, d'acord amb el que disposa els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 23 de desembre de 2005.. El director general de Qualitat Ambiental: Jorge Lamparero Lázaro.  
ANNEX I  
Descripció del projecte  
L'activitat de Colorker, SA, és la fabricació i comercialització de paviments i revestiments ceràmics en diversos formats.  
El projecte presentat consisteix en l'ampliació de la instal·lació de recepció, tamisatge i emmagatzemat de terres, les seccions de premses i assecadors, esmaltació, cocció, parc de boxs, secció de selecció, instal·lacions de depuració i filtratge i instal·lacions auxiliars i la instal·lació d'una secció de molturació i una secció de rectificació de peces cuites.  
La capacitat de producció amb l'ampliació és de 83.795 t/any de peces de paviment i revestiment ceràmics, tant en pasta roja com a pasta blanca.  
Bàsicament el procés productiu comença amb la recepció de les argiles i el seu emmagatzemat en sitges metàl·liques. D'ells passa, mitjançant cintes transportadores, fins a les premses, on es forma el bescuit cru, o base, del taulell ceràmic.  
Després del premsatge el bescuit s'asseca en assecadors de gas natural.  
A continuació es passa a la línia d'esmalt on se li aplica l'esmalt amb diversos dissenys. Paral·lelament a l'esmaltatge es produeix la recepció de matèries primeres i preparació d'esmalts en la secció corresponent. El material cru esmaltat passa al parc pulmó mitjançant màquines especials per a aquest fi.  
Posteriorment, es realitza la cocció en forn monoestrat que funciona amb gas natural. Després del forn, les peces passen al parc pulmó a l'espera de ser classificades i paletitzades per a la seua expedició al magatzem exterior.  
Una part de les peces passen de l'eixida del forn a la secció de rectificació. A continuació s'assequen en un assecador i es classifiquen i embalen.  
Les aigües residuals industrials procedents de les seccions d'esmalt i zona de preparació d'esmalts, fonamentalment, s'emmagatzemen en una bassa impermeable. La mescla de fangs i aigua en agitació es bomba fins a un atomitzador, de manera que no es produeix cap abocament.  
L'aigua utilitzada com a refrigeració de les peces en el procés de rectificació és tractada en la depuradora d'aigües residuals i es reutilitza en aquest procés. Els fangs resultants són retirats per un gestor autoritzat.  
Es disposa de filtres de pols i filtres de via humida en les seccions de recepció de terres, premsatge i esmaltació. Les partícules recollides en els filtres es porten a atomitzador.  
Els residus inerts i els tòxics i perillosos s'emmagatzemen sota coberta per a l'enviament a un gestor autoritzat.  
ANNEX II  
Condicions de la declaració d'impacte ambiental  
Hauran de disposar de l'autorització d'abocaments de pluvials i realitzar les corresponents connexions de sengles parcel·les al col·lector per l'organisme competent.  
Totes les substàncies que puguen ser catalogades com a residus, seran adequadament emmagatzemats i lliurats a un gestor autoritzat, segons la Llei 10/2000, de residus, de 12 de desembre.  
Pel que fa a la zona d'emmagatzematge de residus perillosos:  
Es tractarà d'una zona pavimentada, coberta, ventilada, amb sistemes que permeten la retenció i la recollida d'abocaments accidentals, i de fàcil accés de manera que es minimitze el risc d'accidents en la càrrega i descàrrega dels diversos residus.  
Per a l'emmagatzematge de residus líquids o que pel seu alt contingut líquid puguen generar abocaments es disposarà de cubetes o sistema de recollida que garantisquen el confinament i posterior recollida dels possibles vessaments. Cada cubeta o recipient de recollida de vessaments accidentals ha de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals en cas de vessament comporte un augment de la seua perillositat o en dificulte la seua gestió.  
El titular de la instal·lació està obligat a remetre periòdicament a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
S'haurà de disposar de l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat es gestionarà segons la naturalesa del vessament.  
Els resultats del programa de vigilància ambiental determinaran si s'han d'implementar les mesures correctores adoptades per a prevenir la contaminació acústica (obertures per a ventilació dotades de silenciadors, etc.), i ha de complir-se el que estableix el títol IV, capítol II, Condicions acústiques de les activitats comercials, industrials i de serveis, i el títol II, capítol II, Nivells de pertorbació, de la Llei 7/2002, de 3 de desembre, de la Generalitat Valenciana, de protecció contra la contaminació acústica. En tot cas, l'activitat industrial haurà de dur-se a terme amb les finestres i els accessos a les naus tancats.  
L'altura de les xemeneies haurà de ser clarament superior a la d'edificis o estructures pròximes o confrontants, de manera que no es produïsquen turbulències que garantisquen la dispersió.  
L'activitat haurà de disposar d'un llibre de registre per cada un dels focus emissors de contaminants segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els Serveis Territorials de la Conselleria de Medi Ambient. Així mateix hauran de presentar correctament emplenada l'adaptació de l'enquesta que apareix en l'annex V de l'ordre esmentada, la qual igualment es troba disponible en els esmentats Serveis Territorials.  
Pel que fa al programa de vigilància ambiental, haurà de constar de les accions:  
Mesuraments de les emissions de NOx, CO, F, SO2 i partícules, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'annex II del Catàleg d'Indústries potencialment contaminants de l'atmosfera del Decret 833/75, de protecció de l'ambient atmosfèric.  
Mesuraments d'autocontrol de les emissions de NO2, F, CO, SO2, Pb i partícules realitzades per un centre qualificat o per la pròpia empresa una vegada cada any.  
Mesuraments del soroll ambiental en l'entorn immediat de la parcel·la de l'activitat, o en l'interior d'habitatges o instal·lacions que puguen estar pròximes o confrontants. Aquests mesuraments han de realitzar-se per organismes col·laboradors de l'administració tant a la posada en marxa, com almenys cada cinc anys, d'acord amb l'article 37 de la Llei 7/2002.  
S'asseguraran les condicions d'operació d'acord amb el que estableix el projecte d'execució i l'estudi d'impacte ambiental, comprovant que les mesures preventives i correctores propostes s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.  
El programa de vigilància ambiental proposat pel promotor amb les addicions ací detallades, es remetrà anualment a la Direcció General de Gestió del Medi Natural.  
Altres condicionants ambientals que s'establisquen a través de les autoritzacions sectorials que siguen d'aplicació.  
Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, hauran de ser comunicats a la Conselleria de Territori i Habitatge, Direcció General de Gestió del Medi Natural, la qual establirà, si escau, l'aplicació de noves mesures correctores.